มิสยูนิเวิร์สไทยแลนด์

มิสยูนิเวิร์สไทยแลนด์ () เป็นการประกวดนางงามในราชอาณาจักรไทย เพื่อคัดเลือกตัวแทนของราชอาณาจักรไทยเข้าร่วมประกวดนางงามจักรวาล

 ประวัติ 
 ยุคนางสาวไทย 

องค์การนางงามจักรวาล (Miss Universe Organization) มอบสิทธิในการจัดหาผู้แทนประเทศไทย เพื่อเข้าประกวดนางงามจักรวาล แก่ชาติเชื้อ กรรณสูต เป็นคนแรก ตั้งแต่ปี พ.ศ. 2527 โดยขณะนั้น คุณชาติเชื้อมีทั้งสถานะของ กรรมการผู้จัดการบริษัท กรุงเทพโทรทัศน์และวิทยุ จำกัด ผู้ดำเนินกิจการสถานีโทรทัศน์สีกองทัพบกช่อง 7 และนายกสมาคมนักเรียนเก่าวชิราวุธวิทยาลัย ในพระบรมราชูปถัมภ์ ที่เป็นผู้ถือสิทธิในชื่อการประกวดนางสาวไทย เขาจึงนำทั้งสององค์กร มาร่วมกันจัดการประกวดนางสาวไทย เพื่อส่งผู้ชนะเลิศเป็นผู้แทนประเทศไทย เข้าประกวดนางงามจักรวาลดังกล่าว จนกระทั่งชาติเชื้อเสียชีวิตลง องค์การนางงามจักรวาลจึงสนับสนุนให้ สุรางค์ เปรมปรีดิ์ ผู้เป็นน้องสาวของชาติเชื้อ เป็นผู้ได้รับสิทธิดังกล่าวต่อไป

 ยุคจันทร์ 25 (ปี 2543-2561) 
เมื่อปี พ.ศ. 2543 สมาคมนักเรียนเก่าวชิราวุธวิทยาลัย นำชื่อการประกวดนางสาวไทย ไปจัดร่วมกับสถานีโทรทัศน์ไอทีวี ก่อนที่หลังจากปี พ.ศ. 2551 จะย้ายไปจัดร่วมกับบริษัท อสมท จำกัด (มหาชน) โดยสถานีโทรทัศน์โมเดิร์นไนน์ จนถึงปี พ.ศ. 2559 นางสาวไทยถึงกลับมาจัดการประกวดที่ สถานีโทรทัศน์สีกองทัพบกช่อง 7 เช่นเดิม ด้วยกรณีดังกล่าว ช่อง 7 สี จึงก่อตั้งการประกวดในชื่อใหม่ว่ามิสไทยแลนด์ยูนิเวิร์ส ต่อมาองค์การนางงามจักรวาล มีมติให้ผู้ถือลิขสิทธิ์ในประเทศต่าง ๆ ทั่วโลก กำหนดชื่อการประกวด และชื่อตำแหน่งนางงามของแต่ละประเทศ โดยใช้คำว่ามิสยูนิเวิร์ส และตามด้วยชื่อประเทศนั้น ๆ เป็นผลให้สุรางค์ประกาศเปลี่ยนชื่อการประกวดเป็น มิสยูนิเวิร์สไทยแลนด์ ในการแถลงข่าวการจัดประกวดในครั้งที่ 13 เมื่อวันที่ 19 มีนาคม พ.ศ. 2555 พร้อมทั้งเปลี่ยนผู้ดำเนินการถ่ายทอดโทรทัศน์ จากช่อง 7 สีไปเป็นสถานีวิทยุโทรทัศน์กองทัพบกช่อง 5 เนื่องจาก บจก.กรุงเทพโทรทัศน์และวิทยุ มีคำสั่งให้สุรางค์พ้นจากทุกตำแหน่ง ตั้งแต่วันที่ 1 มกราคม ปีถัดมาสุรางค์ เปรมปรีดิ์ พ้นช่อง 7 สีตั้งแต่ 1 มกราคม 2555 เหตุหมดสัญญาจ้าง

ต่อมา บริษัท จันทร์ 25 จำกัด ผู้จัดการประกวด เปลี่ยนผู้ดำเนินการถ่ายทอดโทรทัศน์อีกครั้งจาก ททบ.5 ไปเป็นสถานีวิทยุโทรทัศน์ไทยทีวีสีช่อง 3 ตั้งแต่การประกวดในปี พ.ศ. 2557 เป็นต้นไปข่าวประชาสัมพันธ์, ช่อง 3 จับมือคุณแดง สุรางค์ จัด MISS UNIVERSE THAILAND 2014, เว็บไซต์ไทยทีวีสีช่อง 3, 5 มีนาคม 2557. เนื่องจาก ททบ.5 ต้องปรับปรุงเนื้อหารายการ เป็นบริการสาธารณะเพื่อความมั่นคง ตามที่ กสทช. กำหนด จึงไม่สามารถเผยแพร่การประกวด ซึ่งถือเป็นรายการประเภทบันเทิงต่อไปได้ ประกอบกับทางบริษัท จันทร์ 25 จำกัด ร่วมผลิตละครกับทางบริษัท บีอีซี-เทโร เอ็นเตอร์เทนเม้นท์ จำกัด (มหาชน) และออกอากาศทางไทยทีวีสีช่อง 3 จึงมีความสัมพันธ์อันดีอยู่แล้ว เป็นสองเหตุผลสำคัญ ที่ดำเนินการเปลี่ยนแปลงดังกล่าว

 ยุคทีพีเอ็น (ปี 2562-2567) 
ภายหลังในปี พ.ศ. 2562 บริษัท ทีพีเอ็น 2018 จำกัด โดยสมชาย ชีวสุทธานนท์, ปิยาภรณ์ แสนโกศิก และณรงค์ เลิศกิตศิริ ได้รับความไว้วางใจจากองค์กรนางงามจักรวาล ให้เป็นผู้ถือลิขสิทธิ์มิสยูนิเวิร์สไทยแลนด์แทนสุรางค์เป็นระยะเวลา 5 ปีMUT เปลี่ยนมือ ตี๋แมชชิ่งคว้าลิขสิทธิ์ตีตั๋วยาว 5 ปีต่อเนื่อง ทำให้มีการเปลี่ยนผู้ดำเนินการถ่ายทอดโทรทัศน์อีกครั้งเป็น พีพีทีวี เอชดี ช่อง 36 ที่เคยได้สิทธิ์ถ่ายทอดสดนางงามจักรวาล 2018 ที่ทีพีเอ็นได้รับสิทธิ์จัดการประกวดมาก่อนหน้านี้ ทั้งนี้ ตั้งแต่ปี พ.ศ. 2563 ทีพีเอ็น 2018 ได้มีการเปลี่ยนชื่อบริษัทใหม่เป็น บริษัท ทีพีเอ็น โกลบอล จำกัด

หลังจาก บมจ.เจเคเอ็น โกลบอล กรุ๊ป เข้าซื้อกิจการทั้งหมดขององค์กรนางงามจักรวาลจากเอนเดฟเวอร์ไปเมื่อวันที่ 25 ตุลาคม พ.ศ. 2565 จักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการใหญ่ของเจเคเอ็นในฐานะเจ้าขององค์กรนางงามจักรวาล กล่าวว่าจะยังไม่มีการเปลี่ยนแปลงผู้ถือลิขสิทธิ์มิสยูนิเวิร์สไทยแลนด์ อีกทั้งกล่าวว่าองค์กรฯ และทีพีเอ็น โกลบอล จะยังคงทำงานร่วมกันต่อไปMiss Universe มงในมือเจ้าของใหม่ “แอน จักรพงษ์” ต่อยอดธุรกิจ JKN ปั้นรายได้ทะลุจักรวาล 2-3 ปีคืนทุน 

 ยุคเอ็มจีไอ (ปี 2568-ปัจจุบัน) 
ต่อมาเมื่อวันที่ 17 กุมภาพันธ์ พ.ศ. 2568 คณะกรรมการของบริษัท มิสแกรนด์ อินเตอร์เนชั่นแนล จำกัด (มหาชน) (MGI) ผู้ถือลิขสิทธิ์การประกวดมิสแกรนด์ไทยแลนด์ ได้อนุมัติเข้าซื้อลิขสิทธิ์การประกวดมิสยูนิเวิร์สไทยแลนด์ จากเจเคเอ็น โกลบอล คอนเทนต์ ซึ่งเป็นบริษัทย่อยของเจเคเอ็น โกลบอล กรุ๊ป ที่เป็นเจ้าของร่วมขององค์กรนางงามจักรวาล เป็นระยะเวลา 5 ปี ด้วยมูลค่า 180,000,000 บาท ทำให้ MGI เป็นผู้ถือลิขสิทธิ์มิสยูนิเวิร์สไทยแลนด์แทนทีพีเอ็น โกลบอล ไปโดยปริยาย

ต่อมาเมื่อวันที่ 24 เมษายน พ.ศ. 2568 คณะกรรมการของ MGI ได้อนุมัติให้ต่ออายุสัญญาการถือลิขสิทธิ์การประกวดมิสยูนิเวิร์สไทยแลนด์ที่ทำกับเจเคเอ็น โกลบอล คอนเทนต์ เพิ่มอีก 4 คราว คราวละ 5 ปี รวมระยะเวลาที่ต่อสัญญาทั้งหมด 20 ปี และรวมระยะเวลาการถือลิขสิทธิ์มิสยูนิเวิร์สไทยแลนด์ทั้งหมดเพิ่มเป็น 25 ปี

 เพลงประจำการประกวด 
ในปี พ.ศ. 2527 การประกวดนางสาวไทย (ยุคช่อง 7 สีร่วมกับสมาคมนักเรียนเก่าวชิราวุธวิทยาลัยฯ) มีการใช้เพลง เดือนในหมู่ดาว (ชื่ออื่น: เธอ, ยอดพธู) ซึ่งขับร้องโดยเต๋อ - เรวัต พุทธินันทน์ เริ่มใช้ครั้งแรกในการประกวดเมื่อปี พ.ศ. 2527 (ต่อมาจัดทำดนตรีและขับร้องใหม่ ใช้ครั้งแรกในการประกวดเมื่อปี พ.ศ. 2535) เป็นเพลงประจำการประกวด

ในปี พ.ศ. 2543 ยุคมิสไทยแลนด์ยูนิเวิร์ส ก็เปลี่ยนมาใช้เพลงหนึ่งในร้อย ขับร้องโดยเบิร์ด - ธงไชย แมคอินไตย์ จากนั้นในยุคมิสยูนิเวิร์สไทยแลนด์ สุรางค์นำเพลงเดือนในหมู่ดาว ซึ่งเป็นลิขสิทธิ์ส่วนบุคคลของตน มาให้เบิร์ดขับร้องใหม่ เพื่อใช้กับการประกวดในยุคของสุรางค์

ในปี พ.ศ. 2560 มีการจัดทำเพลง "สู่จักรวาล" เป็นเพลงประจำการประกวดเพลงที่ 3 ซึ่งขับร้องโดย เวลล์ - ดิษย์กรณ์ ดิษยนันทน์ (มิสเตอร์ดี) ส่วน "เดือนในหมู่ดาว" และ "หนึ่งในร้อย" ก็ยังมีการใช้ในเวทีการประกวดเช่นเดิม

ในปี พ.ศ. 2562 หลังจากเปลี่ยนผู้ถือลิขสิทธิ์เป็นทีพีเอ็น จึงได้จัดทำเพลง หนึ่งเดียวในใจ (You're the one) ขึ้นมาเป็นเพลงประจำการประกวดเพลงใหม่ ขับร้องโดย อภิวัฒน์ พงษ์วาท (หนึ่ง อีทีซี) และได้เผยแพร่ครั้งแรกในงานแถลงข่าวเปิดตัวผู้เข้าร่วมประกวดมิสยูนิเวิร์สไทยแลนด์ 2019 ในวันที่ 12 มิถุนายน ณ เซ็นทรัล เอ็มบาสซี

ในปี พ.ศ. 2563 ทีพีเอ็นได้จัดทำเพลง จักรวาลคือเธอ (You are the Universe) ขึ้นมาเป็นเพลงประจำการประกวดเพลงใหม่ ขับร้องโดย ธนิดา ธรรมวิมล (ดา เอ็นโดรฟิน) และได้เผยแพร่ครั้งแรกในการประกวดรอบออดิชันรอบแรกของมิสยูนิเวิร์สไทยแลนด์ 2020 ในวันที่ 8 กันยายน ณ อินเด็กซ์ ครีเอทีฟ วิลเลจ

 รายชื่อผู้ดำรงตำแหน่ง 

ปี พ.ศ. (ค.ศ.)ผู้ดำรงตำแหน่งภูมิลำเนา / ตัวแทนจังหวัดสถานที่จัดประกวดจังหวัดเจ้าภาพผู้เข้าประกวด colspan="6" align="center" bgcolor="#efefef" 2568 (2025) ปวีนา ซิงห์ เชียงใหม่/สระบุรี เอ็มจีไอ ฮอลล์, บราโว บีเคเค ภูเก็ต 77 colspan="6" align="center" bgcolor="#efefef" 2567 (2024) สุชาตา ช่วงศรีภูเก็ต/กรุงเทพมหานครเอ็มซีซี ฮอลล์, เดอะมอลล์ไลฟ์สโตร์ บางกะปิประจวบคีรีขันธ์ 40 2566 (2023) แอนโทเนีย โพซิ้ว นครราชสีมา เอ็มซีซี ฮอลล์ เอ็ม ไลฟ์สโตร์ งามวงศ์วาน ขอนแก่น 55 2565 (2022) แอนนา เสืองามเอี่ยม กรุงเทพมหานคร ทรู ไอคอน ฮอลล์, ไอคอนสยาม  เพชรบุรี 30 2564 (2021)แอนชิลี สก็อต-เคมมิสฉะเชิงเทรา สวนนงนุช, เมืองพัทยา, ชลบุรี นครราชสีมา30 2563 (2020) อแมนด้า ออบดัม ภูเก็ตทรู ไอคอน ฮอลล์, ไอคอนสยาม ประจวบคีรีขันธ์ 30 colspan="6" align="center" bgcolor="#efefef" 2562 (2019) ปวีณสุดา ดรูอิ้น กรุงเทพมหานคร ธันเดอร์โดม เมืองทองธานี ภูเก็ต, ชลบุรี 60 colspan="6" align="center" bgcolor="#efefef" 2561 (2018) โศภิดา กาญจนรินทร์กรุงเทพมหานคร รอยัล พารากอน ฮอลล์ สยามพารากอน กระบี่ 40 2560 (2017) มารีญา พูลเลิศลาภกรุงเทพมหานคร เชียงใหม่40 2559 (2016) ชลิตา ส่วนเสน่ห์ สมุทรปราการพังงา40 2558 (2015)   อนิพรณ์ เฉลิมบูรณะวงศ์  ลำปางอุบลราชธานี40 2557 (2014) เวฬุรีย์ ดิษยบุตร  กาญจนบุรีร้อยเอ็ด40พิมพ์บงกช จันทร์แก้ว กรุงเทพมหานคร 2556 (2013) ชาลิตา แย้มวัณณังค์ นครราชสีมากระบี่442555 (2012) ณัฐพิมล นาฏยลักษณ์ กระบี่ สยามภาวลัย รอยัล แกรนด์ เธียเตอร์พิษณุโลก44 colspan="6" align="center" bgcolor="#efefef"2554 (2011) ชัญษร สาครจันทร์ ชลบุรี รอยัล พารากอน ฮอลล์ สยามพารากอนลำพูน442553 (2010) ฝนทิพย์ วัชรตระกูล สมุทรปราการโรงแรมเซ็นทารา แกรนด์ แอท เซ็นทรัล ลาดพร้าว กรุงเทพกำแพงเพชร442552 (2009) ชุติมา ดุรงค์เดช กรุงเทพมหานครสุราษฎร์ธานี 44 2551 (2008) กวินตรา โพธิจักร หนองคาย โรงละครอักษรา คิง เพาเวอร์ คอมเพล็กซ์กรุงเทพมหานคร44 2550 (2007) ฟ้ารุ่ง ยุติธรรม ปทุมธานี โรงแรมเซ็นทารา แกรนด์ แอท เซ็นทรัล ลาดพร้าว กรุงเทพตรัง44 2549 (2006) ไอยวริญท์ โอสถานนท์ กรุงเทพมหานครนครสวรรค์ 44 2548 (2005) ชนันภรณ์ รสจันทน์กรุงเทพมหานครภูเก็ต44 2547 (2004) มรกต กิตติสาระกรุงเทพมหานครเชียงใหม่442546 (2003) เยาวลักษณ์ ไตรสุรัตน์ นครศรีธรรมราชสระแก้ว44 2545 (2002) จันจิรา จันทร์โฉม พิษณุโลกนครปฐม442544 (2001) วรินทร ผดุงวิถี นนทบุรีเพชรบุรี602543 (2000)  กระบี่60

 ทำเนียบมิสยูนิเวิร์สไทยแลนด์ 

 ดูเพิ่ม 
 รางวัลพิเศษมิสยูนิเวิร์สไทยแลนด์
 รายชื่อตัวแทนประเทศไทยในงานประกวดนางงามจักรวาล

 อ้างอิง 

 แหล่งข้อมูลอื่น 






หมวดหมู่:การประกวดนางงามในประเทศไทย
หมวดหมู่:นางงามจักรวาล